## Naputak o primjeni Odluke o uvjetima primjene odredbi članka 18. Zakona o bankama i štedionicama

### NN 18/1994 (9.3.1994.), Naputak o primjeni Odluke o uvjetima primjene odredbi članka 18. Zakona o bankama i štedionicama

# NARODNA BANKA HRVATSKE

Na osnovi članka 75. Zakona o Narodnoj banci Hrvatske ("Narodne
novine., broj 74/92., 26/93. i 79/93.) i točke 7. Odluke o uvjetima primjene
odredbi članka 18. Zakona o bankama i štedionicama ("Narodne novine"
broj 107/93 i 15/94.) donosim

## NAPUTAK

### O PRIMJENI ODLUKE O UVJETIMA PRIMJENE ODREDBI ČLANKA 18. ZAKONA O BANKAMA I ŠTEDIONICAMA

1. Ovim naputkom propisuje se način jedinstvene primjene Odluke o uvjetima
primjene odredbi članka 18. Zakona o bankama i štedionicama (u daljnjem
tekstu: Odluka) i načinu izračunavanja ponderirane rizične aktive, a u
svezi s člankom 20. do 24. Zakona o bankama i štedionicama (u daljnjem
tekstu: Zakon).

2. Izvješća u smislu Odluke dostavljaju se na obrascima koji se daju
u prilogu Naputka i njegov su sastavni dio:

- Koeficijent adekvatnosti kapitala (R-4.2.)

- Ponderirana rizična aktiva (R-4.3.)

- Veliki kredit (R-4.3.1.)

- Najveći kredit (R-4.3.2.)

- Krediti dani osobama navedenim u članku 22 stavak 1. i članku 23.
stavak 1. i 2. Zakona o bankama i štedionicama (R-4.3.3.)

- Izvješće o ukupnom iznosu svih kredita, drugih potraživanja i preuzetih
obveza banke i štedionice (R-4.4.)

- Izvješće o osnivaćkim ulaganjima u banke, trgovaćka društva i druge
subjekte (R-4.5.)

- Izvješće o koeficijentu ulaganja u materijalnu i nematerijalnu imovinu
(R-4.6.)

Banke i štedionice dužne su izvješća o provedbi ove Odluke dostaviti
Narodnoj banci Hrvatske, za svako tromjesečje u roku od 30 dana nakon isteka
svakog tromjesečja. Izvješća koja se dostavljaju s 31. prosincem, imaju
karakter privremenih izvješća do izrade konačnih izvješća po prihvačenim
i revidiranim financijskim izvješćima.

Banke i štedionice dužne su dostaviti konačna izvješća nakon izrade
i predaje godišnjeg izvješća, koje se izrađuje sukladno članku 30. Zakona
o računovodstvu ("Narodne novine" br. 90/92.), u roku 5 dana
nakon isteka roka za podnošenje godišnjeg izvješća. Ovo izvješće je konačno,
sačinjeno nakon izvršenih korekcija i obavljene revizije financijskih izvješća.

3. Da bi se mogao izraditi obrazac R-4.2. Koeficijent adekvatnosti kapitala
navedeni obrasci izrađuju se slijedečim redoslijedom :

- Obrazac R-4.3.1. Veliki krediti, R-4.3.2. Najveći kredit, zatim obrazac
R-4.3.3. Krediti dani osobama navedenim u članku 22. stavak 1. i članku
23. stavak 1 i 2. Zakona. Na osnovi obrazaca R-4.3.1., R-4.3.2. i R-4.3.3.
izrađuje se obrazac R-4.3. - Ponderirana rizična aktiva. Kada je izrađen
obrazac R-4.3. raspolaže se sa svim podacima za izradu obrasca R-4.2. -
Koeficijent adekvatnosti kapitala.

4. Izvješća o velikom kreditu i najvećem kreditu banke i štedionice
izrađuju i dostavljaju Narodnoj banci Hrvatske na:

- Obrascu Veliki kredit (R-4.3.1.) i obrascu Najveći kredit (R-4.3.2.).

U obrazac Veliki krediti unose sa samo oni komitenti kojima iznos pojedinčanog
kredita, odnosno drugog pojedinaćnog potraživanja kao i preuzete obveze,
prelazi 20% jamstvenog kapitala.

Pod najvećim kreditom jednom zajmoprimcu podrazumijeva se iznos pojedinačnog
kredita, drugog pojedinačnog potraživanja kao i preuzete obveze koji iznose
30% i više od 30% jamstvenog kapitala

U stupce 4. i 5. unose se podaci iz knjigovodstva banke ili štedionice
po svakom pojedinačnom kreditu, drugom plasmanu i izvanbilančnim aktivnim
stavkama. Peknderirani iznos (stupac 7.) predstavlja izračun iz knjigovodstvene
vrijednosti (stupac 4 i 5 ) i stupnja rizičnosti (stupac 6.).

U obrascima po rastućim rednim brojevima unose se svi plasmani iz bilančne
i izvanbilančne aktive po jednom komitentu, u iznosu velikog odnosno najvećeg
kredita sa stupnjevima rizičnosti (stupac 6 ), utvrđeni točkom 4. Odluke.
Napuci za daljnje popunjavanje dani su na samim obrascima (R-4.3.1. i R-4.3.2.).

Veliki kredit i najveći kredit utvrđuje se prema podacima iz knjigovodstvenih
evidencija na dan propisan u točki 6. Odluke.

Veliki kredit i najveći kredit utvrđuje se tako da se iznos odobrenog
kredita, drugog potraživanja i izvanbilančnog potraživanja pojedinačno
stavlja u odnos s jamstvenim kapitalom rrtvrđenim na obrascu R-4.1. - Jamstveni
kapital sa stanjem na dan za koji se izvješće sastavlja.

5. Izvješće o kreditima danim osobama navedenim u članku 22. stava.k
1. i članak 23. stavak 1. i 2. Zakona izrađuje se na obrascu R-43.3. -
Krediti dani osobama navedenim u članku 22 stavak 1. i članku 23. stavak
1. i 2. Zakona o bankama i štedionicama.

U obrazac po rastučim rednim brojevima unose se svi plasmani iz bilančne
i izvanbilančne aktive po jednom dioničaru odnosno vlasniku poslovnih udjela
banke ili štedionice koji raspolažu sa više od 10% dionica odnosno poslovnih
udjela koji daju pravo glasa u skupštini banke, članovima uprave, nadzornog
odbora, prokuristima i članovima njihove uže obitelji.

U stupac 5. i 6. unose se podaci iz knjigovodstva banke ili štedionice
po svakom pojedinom dioničaru odnosno vlasniku poslovnog udjela i po svakom
pojedinačnom potraživanju banke ili štedionice kao i za svakog pojedinog
člana uprave, nadzornog odbora, prokurista ili članova njihovih užih obitelji
Ponderiran iznos (stupac 8.) predstavlja izračun iz knjigovodstvene vrijednosti
(stupac 5. i 6.) i stupnja rizičnosti (stupac 7.) sa stupnjevima rizičnosti
manjim od 100% utvrđenim u točki 4 Odluke. Napuci za daljnje popunjavanje
dani su na samom obrascu (R-4.3.3.).

6. Nakon izrade prethodnih obrazaca utvrđuje se ponderirana rizična
aktiva i izvješće o istoj dostavlja se Narodnoj banci Hrvatske na obrascu
R-4.3. - Ponderirana rizična aktiva. Pod rizičnom aktivom podrazumijeva
se ukupan broj aktive, umanjen za dio aktive koji se odnosi na veliki kredit
(utvrđen u obrascu R-4.3.l.), najveći kredit (utvrđen u obrascu R-4.3.2.)
i kredite dane osobama navedenim u članku 22. stavak 1. i članku 23. stavak
1. i 2. Zakona (utvrđen u obrascu 433 ) ponderiranom odgovarajućim stupnjem
rizičnosti.

Izračunavanje rizične aktive obavlja se na temelju knjigovodstvenih
stanja iskazanih na slijedećim računima:

A) BILANČNE STAVKE

1. a) - novčana sredstva - 010, 040, 050, 060, 070, 100, 1010 i 1080;

- plemeniti metali - 120, 121 i 122;

- devizna sredstva - 1571, 300, 308, 310, 311, 312, 315, 316, 3180-1,
3185, 332 i 352;

- depoziti kod NBH - 141, 142, 360 i 365.b) - Vrijednosni papiri Hepublike
Hrvatske i Narodne banke Hrvatske - 051, 134, 435, 534 i 5440:

- čekovi - 301.

c) Vrijednosni papiri koji su osigurani hipotekom ili odgovarajućim
jamstvom.

d) Drugi plasmani pohriveni garancijom Republike Hrvatske - unose se
stanja na kojima su iskazana stanja plasmana pokrivena garancijom Republike
Hrvatske do visine iznosa pokrića (337 - javni dug)

e) Krediti fizičkim i pravnim osobama do iznosa pokrivenog depozitom
- stanja konta na kojima su iskazani krediti fizičkim i pravnim osobama
pokriveni depozitom do visine depozita

2. Strani vrijednosni papiri (izdani od međunarodnih razvojnih banaka).

3. Avansi mjenjačima - 1552.

4. a) Plasmani u osnovna sredstva i zalihe materijalakonta grupe 00
minus konta grupe 02, konta grupe 01, konta grupe 03.

b) Krediti fizičkim i pravnim osobama pokriveni hipotekom do visine
pokrića hipotekom - stanja konta na kojima su iskazani krediti fizičkim
i pravnim osobama pokriveni hipotekom do visine pokrića hipotekom

c) Vrijednosni papiri osigurani hipotekom ili odgovarajućim jamstvom.

5. Krediti javnim poduzećima čiji je osnivač Repuhlika Hrvatska - stanja
konta na kojima su iskazani dugoročni i kratkoročni krediti dani javnim
poduzećima.

6. Ostala aktiva - knjigovodstveno stanje u apsolutnoj visini (tj. ponderirano
sa stupnjem rizičnosti 100%,) svih sredstava, plasmana čija visina nije
određena primjenom pondera ispod 100%.

B) IZVANBILANČNE STAVKE:

Pod ukupnim iznosom izvanbilančnih stavki podrazumijeva se iznos akreditiva
i garancija do iznosa pokrića deponenta i garancija pokrivenih jamstvom
Republike Hrvatske; činidbenih garancija; potencijalne obveze pokrivene
hipotekom i ostale rizične izvanbilančne aktive.

7. Nakon izrade svih obrazaca prema objašnjenjima navedenim u točkama
1-7 ovog Naputka izraduje se Izvješće o adekvatnosti kapitala na obrascu
koeficijent adekvatnosti kapitala (R-4.2.).

8. Ovaj Naputak stupa na snagu danom objavljivanja u "Narodnim
novinama."

O.br. 29/94.

Zagreb, 7. ožujka 1994.

Predsjednik Savjeta Narodne banke Hrvatske guverner Narodne
banke Hrvatske

**dr. Pero Jurković, v. r.**

![](dodatni/361712.gif)

![](dodatni/361713.gif)

![](dodatni/361714.gif)

![](dodatni/361715.gif)

![](dodatni/361716.gif)

Naputak, NN 18/1994-329
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)